# PRAKTISKE OPLYSNINGER.

# Orelundstævne, den 4. – 5. september 2021

Stævnet afholdes på gården Orelund, **Orelundvej 30, 5610 Assens**. Ligger ved Sandager 10 km nord for Assens på Middelfartvej. IKKE indkørsel på gårdspladsen.

**Stævneleder:** Anne Marie Lawaetz, tlf. 4219 2383 (ang. det praktiske) / Rikke Sølvberg tlf. 4032 1050 (ang. Ovalbanen)

**Sekretariat:** Rikke Sølvberg tlf. 4032 1050 eller Ole Søgaard, tlf. 2325 0663 (kun lørdag)

**Indtjek** i rytterstuen**:** Der vil være online tjek-in med undtagelse af en gruppe tilfældigt udvalgte ryttere (valgt af icetest), der skal tjekke ind ved ankomst som sædvanligt, herunder vise stævnepas eller hestepas samt gyldigt vaccinationskort.

Link til online check-in sendes på mail (den der angives på tilmeldingen) 1 – 2 dage inden stævnet.

Du skal tjekke ind online inden ankomst til stævnet.

Derfor – hvis du ikke modtager en mail, så skal du tjekke fysisk ind ved ankomst til stævnet fredag kl. 17.00-21.00 inden du læsser hesten af (lørdag, kl. 8.15- 9.30 i sekretariatet ved banen).

Husk dokumentation for indbetalt rytterlicens, hvis du har en engangslicens. ***Alle med engangslicens skal tjekke ind fysisk.***

OBS: Man skal have tjekket ind senest en time før den første klasse, man skal ride, begynder - ellers bliver man diskvalificeret fra hele stævnet, men vi anbefaler at komme fredag aften, hvor det også vil være muligt at afprøve banen og hygge med de andre deltagere i rytterstuen.

**Tro og love:** skal afleveres af alle ved ankomst i indtjek. Erklæringen finder du på www.islandshest.dk under dokumenter og under, om ridekonkurrencer.

**Folde:** Der er mulighed for at lave egne separate folde (Husk foldmateriale og strøm, samt navn og telefonnummer på folden). Kik efter skilte med trailer parkering. Der vil være hjælpere til stede og vise jer til rette.

**Indkvartering:** Alle campingvogne vil blive anvist plads på gårdspladsen, hvor der er mulighed for tilslutte el. – men HUSK egen kabelrulle. Derudover er der mulighed for at sætte telt op flere steder omkring gården.

**Fredag aften** er der mulighed for hygge og socialt samvær i Rytterstuen, - vi er vært med kaffe og kage 😊.

**Morgenmadsbillet** kan købes fredag aften i rytterstuen. Morgenmad serveres både lørdag og søndag i rytterstuen på Orelund.

**Cafe;** Det vil være muligt at købe kaffe/te, kage, øl, sodavand og andet snack i teltet ved banen, - betaling via Mobilepay. Ingen heste foran cafe-teltet.

**Den Fynske Madvogn** kommer begge dage i tidsrummet omkring middagspausen, hvor det bliver muligt at købe flere forskellige lækre retter. Menukortet er vedhæftet denne mail.

**Fællesspisning lørdag aften:** holdes på Orelund. Vi har grillen og du medbringer selv alt andet. HUSK varmt tøj og tæppe, hvis vi holder det under halvtag. Mere info om dette under ryttermødet.

Drikkelse kan købes, men det er også muligt selv at medbringe.

**Endelige startlister** ophænges senest 1 time før hver disciplin start på opslagstavlen ved banen. De første klasser hænges op i Rytterstuen fredag aften.

Dommerkommentarer findes i Café-teltet.

**Sjov ridning** (Fællestur, Orienteringsridning, Orelund special og øl-töltstafet). De fleste har tilmeldt sig via tilmeldingen, men det er stadig muligt at nå det ved at skrive sig på listerne på opslagstavlen ved ovalbanen (gælder ikke fællestur og orienteringsridt), senest ½ time før start – ALLE ryttere kan deltage.

**Orienteringsridning** rides på ideal tid på en skiltet rute og med poster undervejs. Alle kan deltage, for ruten er ikke svær eller lang (50-75 min). Man kan ride enkeltvis eller i gruppe, dog max 4 ryttere. Løbende start, du møder bare op. Start og slut ved Markedsteltet.

**Markedstelt:** Medbring det brugte rideudstyr, som du vil sælge eller bytte. Der vil blive opslået et lille markedstelt ved ovalbanen, hvor man selv varetager sælg/ bytte af sine ting. Kontakt Helle Jacobsen på tlf. 61 68 32 66 for yderlige information.

**Fælles oprydning på Orelund**: Vi forventer, at alle deltager i oprydningen på gården. Alle efterladenskaber på gårdspladsen og i separate folde fjernes.

**Alle skal bære ridehjelm (også dem der rider fællestur og anden sjov ridning).**

## OBS!!  Der er parkering ved banen på frøgræsmark, - skilte vil henvise til dette.

## Opvarmning er muligt på et større afgrænset og markeret område lige ved banen

## Ryttermøde lørdag morgen kl. 08.30 i rytterstuen på Orelund, men det vil også være muligt at finde stævnelederne fredag aften for uddybende spørgsmål.

## Covid-19: Vi anbefaler alle at lave sig teste inden stævnet for at undgå eventuel smittespredning, men vi tjekker ikke Corona test.

VEL MØDT TIL EN SJOV OG HYGGELIG WEEKEND 😊